පුත්තලම අනුරාධපුර ප්‍රධාන මාර්ගයේ අද (21) අලුයම සිදුවූ අනතුරකින් දරුවෙකු ඇතුළු අටදෙනෙක් තුවාල ලබා තිබෙනවා.කටුනායක සිට මුලතිව් දක්වා ධාවනය වෙමින් තිබු වෑන් රථය මාර්ගයේ ධාවනය වෙමින් තිබු ලොරියක පිටුපස ගැටීමෙන් මෙම අනතුර සිදුව ඇති බව සඳහන්.අනතුරින් වෑන් රථයේ රියදුරු ඇතුළු පිරිමි සිව්දෙනෙක් සහ කාන්තාවන් සිව්දෙනෙක් තුවාල ලබා තිබෙනවා.මුලතිව් ප්‍රදේශයේ පදිංචිකරුවන් පිරිසක් මෙලෙස අනතුරට ලක්ව ඇති බවයි සාලියවැව පොලීසිය සඳහන් කළේ.සාලියවැව පොලීසිය අනතුර සම්බන්ධයෙන් වැඩිදුර පරීක්ෂණ සිදු කරනු ලබනවා.